Семдзесят гадоў таму — 23 жніўня 1939 года — была падпісаная дамова пра ненапад паміж СССР і Германіяй, больш вядомая як пакт Молатава — Рыбентропа. Гэты дакумент, па меркаванні некаторых гісторыкаў, шмат у чым паспрыяў пачатку другой сусветнай вайны, па меркаванні іншых — дазволіў адтэрмінаваць яе пачатак. Акрамя таго, пакт у значнай меры вызначыў лёс латышоў, эстонцаў, літоўцаў, а таксама заходніх украінцаў, беларусаў і малдаван: у выніку пакта гэтыя народы былі аб’яднаныя ў складзе адной дзяржавы — СССР.